Anexa nr.2 la Hotărârea nr.445/2018
STUDIU DE OPORTUNITATE
1.	INFORMAŢII GENERALE
DESCRIEREA Şl IDENTIFICAREA BUNULUI CE URMEAZĂ A FI ÎNCHIRIAT
Teren pentru amplasarea  unei farmacii cu circuit deschis, cu o suprafaţă de 100 mp situat în incinta Spitalului de Neuropsihiatrie Craiova, teren identificat conform planului de amplasament şi delimitare precizat in Anexa nr. 1.
Terenul ce urmează a fi închiriat are o suprafaţă de 100 mp, apartinand domeniului  public al Municipiului Craiova, in incinta curtii Spitalului Clinic Neuropsihiatrie Craiova care îl administrează, având ca destinaţiecontruirea unei farmacii cu circuit deschis.
2.	MOTIVAREA ÎNCHIRIERII
Motivele de ordin economic, financiar, social şi de mediu care justifică necesitatea şi oportuitatea închirierii acestuia sunt următoarele:
a) Strategia de dezvoltare economico-socială, de consolidare a resurselor existente, dar şi de atragere de noi resurse capabile să îmbunătăţească încasările la bugetul local;
b) Atragerea de fonduri suplimentare la bugetul local, rezultate în urma administrării optime de specialitate conform preţului prevăzut în contractul de închiriere;
c) Administrarea eficientă a domeniului public al Municipiului Craiova aflat în administrarea Spitalului Clinic Neuropsihiatrie Craiova pentru atragerea de venituri la bugetul propriu şi la bugetul local care va beneficia de cota de 50% din chiria încasată;
d) Posibilitatea obţinerii de venituri suplimentare folosite pentru procurarea de obiecte de inventar , cât şi posibilitatea de a se investi în dotări sau modernizări curente;
e) Impactul generat de promovarea imaginii unităţii ce vizează satisfacerea unor nevoi ale locuitorilor municipiului Craiova , terenul pus la dispoziţia unui agent economic .
f) Legea 213/1998 - privind proprietatea publică şi regimul juridic al acesteia - art. 14 „(1) închirierea bunurilor proprietate publică a statului sau a unităţilor administrativ-teritoriale se aprobă, după caz, prin hotărâre a Guvernului, a Consiliului Judeţean, a Consiliului General al Municipiului Bucureşti sau a Consiliului Local", art. 15 „Concesionarea sau închirierea bunurilor proprietate publică se face prin licitaţie publică, în condiţiile Legii 215/2001 - Legea administraţiei publice - republicată, cu modificările şi completările ulterioare - art. 123"(1)Consiliile Locale sau Consiliile Judeţene hotărăsc ca bunurile ce aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate. Acestea hotărăsc cu privire la cumpărarea unor bunuri, la vânzarea bunurilor care fac parte din domeniul privat, de interes local sau judeţean, în condiţiile legii; (2) Vânzarea, concesionarea şi închirierea se fac prin licitaţie publică, organizată în condiţiile legii." Hotararea nr 192  privind aprobarea Regulamentului cadru de inchiriere a bunurilor apartinand domeniului public sau privat al municipiului Craiova. 

g) Hotărârea nr.354/2005  al Consiliului Local  al municipiului Craiova  si referatul 67383/2005 al prefecturii judetului Dolj Craiova, prin care Spitalul Clinic de Neuropsihiatrie Craiova are in administrare terenurile si cladirile enumerate in anexa hotararii.

3. NIVELUL MINIM AL CHIRIEI
3.1. Preţul minim de pornire al licitaţiei este de 25 lei/mp/lună (stabilit în conformitate cu Anexa nr. 2 la HCL nr. 485/21.12.2017, privind aprobarea impozitelor şi taxelor locale, pentru anul 2018).
3.2. Plata chiriei se face lunar, cel târziu în perioada 30-31, pentru luna curentă;
3.3. Pentru plata cu întârziere a obligaţiilor se datorează majorări de întârziere conform legislaţiei în vigoare.
4. DURATA ESTIMATĂ A ÎNCHIRIERII
4.1.	Terenul, proprietatea publică a Municipiului Craiova aflat în administrarea Spitalului de Neuropsihiatrie  Craiova, situat in Calea Bucuresti nr. 99, se închiriază prin licitaţie
publică, pentru o perioadă de 4 de ani începând de la data semnării lui, cu revizuire anuală, cu
posibilitatea prelungirii acestuia cu o perioadă egală cu perioada iniţială, cu acordul
prealabil al Consiliului de administraţie al unităţi.
4.2.	La expirarea contractului de închiriere se va organiza obligatoriu o nouă licitaţie.
5. TERMENE PREVIZIBILE PENTRU REALIZAREA PROCEDURII DE ÎNCHIRIERE
Procedura de închiriere se realizează într-o perioadă estimată de 50 de zile de la data publicării anunţului procedurii, în urma comunicării hotărârii Consiliului Local al Municipiului Craiova, fiind necesară respectarea unui termen de cel puţin 20 de zile calendaristice între momentul transmiterii anunţului spre publicare şi data limită pentru depunerea ofertelor.
6. AVIZE OBLIGATORII
Câştigătorul procedurii de închiriere are obligaţia de a obţine pe cheltuială proprie toate avizele necesare desfăşurării activităţii sale.
în scopul elaborării documentaţiei pentru autorizarea executării unor eventuale lucrări de construcţii, solicitantul se va adresa autorităţii locale, autorităţii de mediu, etc.
7. PROCEDURA UTILIZATA PENTRU ATRIBUIREA CONTRACTULUI DE ÎNCHIRIERE
Unitatea  va aplica iniţial procedura de atribuire prin licitaţie publică.
în cazul în care au fost anulate din considerente legale, se reia demersul prin procedura de atribuire prin negociere directă.

Anexa nr.3 la Hotărârea nr.445/2018
CAIET DE SARCINI
PRIVIND ÎNCHIRIEREA PRIN LICITAŢIE PUBLICĂ A SPAŢIULUI(100mp) CU DESTINAŢIA DE
FARMACIE

Cap.1.    INFORMAŢII GENERALE PRIVIND OBIECTUL ÎNCHIRIERII
1.1	Descrierea şi identificarea bunului care urmează să fie închiriat
     1.1.1. Obiectul închirierii, îl constituie terenul cu destinaţia de farmacie cu circuit deschis(100mp) situat lin Calea Bucuresti nr. 99 Craiova identificat prin Anexa nr.1 - planul de amplasament şi delimitare.
1.1.2. Terenul ce face obiectul închirierii aparţine domeniului public al municipiului Craiova, fiind în administrarea  Spitalului Clinic de Neuropsihiatrie Craiova şi va fi închiriat pentru farmacie cu circuit deschis, cu respectarea reglementărilor legislaţiei privind protecţia muncii, protecţia împotriva incendiilor şi protecţia mediului, fără a perturba desfăşurarea în condiţii bune a activitatii spitalului.
1.1.3 Terenul propus pentru scoatere la licitaţie publică este identificat cu o suprafaţă totală de: 100mp.
1.2	Destinaţia bunului care face obiectul închirierii
1.2.1 Destinaţie iniţială: curtea interioara .
Destinaţie viitoare: teren pentru construirea unei farmacii.
1.3	Condiţiile de exploatare a închirierii şi obiectivele de ordin economic, financiar, social şi de
mediu urmărite de către locator privind exploatarea eficace a bunului   ce face obiectul închirierii
(1) Iniţiativa închirierii are ca obiectiv principal utilizarea terenului la potenţial maxim atât din punct de vedere al locatorului, Spitalul Clinic de Neuropsihiatrie  Craiova, cât şi al locatarului. Din punct de vedere al autorităţii locale, identificăm două componente majore care justifică iniţierea procedurii de închiriere a terenului şi anume: cea de ordin economic şi cea de ordin financiar.
(2) Motivaţia pentru componenta financiară privind închirierea terenului prezintă următoarele avantaje: locatarul va acoperi în întregime costurile folosinţei şi va achita locatorului, în contravaloarea terenului închiriat, o chirie lunară, stabilită prin contract, ce va constitui venit al spitalului în proporţie de 50%   şi al bugetului local în proporţie de 50% .
(3) în acelaşi timp, nu poate fi neglijat impactul generat de promovarea imaginii spitalului în acţiuni ce vizează satifacerea unor nevoi ale locuitorilor municipiului Craiova, implicit a pacientilor din zona.
(4)	Motive de ordin legislativ: Terenul poate fi închiriat prin licitaţie publică organizată în condiţiile legii, întemeiul următoarelor prevederi:
-	art.36 alin.2 lit.c coroborat cu alin.5 lit.b din Legea nr. 215/2001, republicată, privind administraţiapublică locală, cu modificările şi completările ulterioare,
· art.15 din Legea nr. 213/1998 - privind proprietatea publica si regimul juridic al acesteia,


· Noul Cod Civil,
· Proces Verbal nr.9675/11.09.2018 a Consiliului de administraţie al Spitalului Clinic Neuropsihiatrie Craiova.
(5) Câştigătorul dreptului de închiriere va plăti toate utilităţile neputând avea pretenţia diminuării chiriei.
(6) Contractele pentru asigurarea utilităţilor vor fi încheiate de către câştigătorul dreptului de închiriere în nume propriu, cheltuielile aferente contractelor revenindu-i acestuia.
(7) Plata utilităţilor intră în sarcina exclusivă a cîştigătoruiui dreptului de închiriere, neputând avea pretenţia ca proprietarul sau administratorul să achite contravaloarea acestora.
Cap. 2CONDIŢII GENERALE ALE ÎNCHIRIERII: REGIMUL BUNURILOR UTILIZATE DE LOCATAR ÎN DERULAREA ÎNCHIRIERII
2.1 Regimul terenului administrat de locatar
(1)	În derularea contractului de închiriere, bunul preluat de locatar, îl reprezintă terenul cu destinaţiadefarmacie cu circuit deschis(100 mp) situat in str. Calea Bucuresti nr. 99 Craiova.
Locatorul are obligaţia de a preda locatarului terenul pe bază de proces verbal de predare/primire ce va fi încheiat odată cu contractul de închiriere.
(2)În derularea contractului de închiriere, locatarul, va utiliza
următoarele categorii de bunuri:
a)  terenul care a făcut obiectul închirierii ce revin de drept si constructia edificata pe proprietate la finalul perioadei de inchiriere cu prelungirile legale aprobate de autoritatea publica locala, gratuit şi libere de sarcini, locatorului, la încetarea contractului de închiriere pe o perioada de 12 ani.
2.2 Obligaţiile   privind  protecţia   mediului, stabilite   conform   legislaţiei   în vigoare
(1) Locatarul poartă întreaga responsabilitate pentru respectarea prevederilor legale în vigoare în domeniul protecţiei mediului, începând de la data preluării terenului, până la încetarea contractului de închiriere.
(2) Locatarul are obligaţia de a obţine, pe cheltuiala sa, toate acordurile şi avizele impuse de legislaţia mediului.
(3) Pe durata închirierii este interzisă schimbarea destinaţiei activităţii pentru care s-a încheiat contractul fără avizul scris al locatorului.
(4) Pe durata închirierii locatarul va respecta reglementările de protecţia muncii, prevenirea şi stingerea incendiilor şi protecţia mediului sub sancţiunea rezilierii de drept a contractului de închiriere în 10 zile de la data constatării contravenţiei de către organele abilitate.
2.3 Obligativitatea asigurării exploatării în regim de continuitate şi permanenţă
Locatarul are obligaţia să asigure exploatarea eficace în regim de continuitate si permanenţă a obiectului închirierii, pe cheltuiala sa.
2. 4 Interdicţia subînchirierii bunului închiriat/posibilitatea subînchirierii, după caz
Subînchirierea este strict interzisă.

2.5.    Condiţiileleîn care locatarul poate închiria bunul închiriat pe durata închirierii
Nu este cazul
2.6    Durata închirierii
(1) Contractul de închiriere se încheie în conformitate cu legea română, pentru o perioadă de 4 de ani începând de la data semnării lui, cu revizuire anuală, cu posibilitatea prelungirii acestuia cu o perioadă egală cu jumătate din perioada iniţială, cu acordul prealabil al Consiliului de administraţie al unităţii  .
(2) La expirarea contractului de închiriere se va organiza oblligatoriu o nouă licitatie.
2.7      Chiria minimă şi modul de plată
2.7.1	Preţul min. de la care porneşte licitaţia se stabileşte la 25 lei/mp/lună(stabilit în conformitate cu Anexa nr. 2 la HCL nr. 485/21.12.2017, privind aprobarea impozitelor şi taxelor locale, pentru anul 2018).Preţul chiriei va fi cel rezultat în urma procedurii, pe baza ofertei câştigătorului acesteia, dar nu mai mic decât preţul minim prevăzut.
2.7.2 Chiria se va achita lunar, in primele 15 zile ale lunii la sediul spitalului-la Serviciul Financiar Contabilitate, pentru luna curentă.
2.7.3 Neplata chiriei în termenul prevăzut la punctul 7.2 atrage plata majorărilor de întârziere in cuantum de 0.1% pentru fiecare zi de întârziere din cuantumul sumei neachitate la termen, începând cu ziua următoare termenului de scadenţă şi până la data stingerii sumei datorată. în cazul în care actele normative referitoare la majorările de întârziere se vor modifica, acestea se vor aplica de drept contractului de închiriere. Se consideră întârziere la plata depăşirea termenului scadent expres prevăzut în contract.
2.7.4 Modul de achitare al chiriei cât şi clauzele pentru nerespectarea obligaţiilor de plată se vor prevedea prin contractul de închiriere.
2.7.5 In fiecare lună locatarul va achita utilităţile cf. contractelor încheiate cu furnizorii, neputând fi deduse din preţul chiriei.
2.8 Natura şi cuantumul garanţiilor solicitate de locator
2.8.1Garanţia de participare este în sumă fixă de 1000 lei.
2.8.2 Garanţia de participare se depune la casieria Spitalului Clinic Neuropsihiatrie Craiova. Ofertantul are obligaţia de a face dovada efectuării acestei plăţi.
2.8.3 Garanţia de participare se restituie pe baza unei cereri depuse la registratura Spitalului Clinic de Neuropsihiatrie Craiova celorlalţi participanţi declaraţi necâştigători, în termen de 5 zile lucrătoare de la data încheierii contractului cu ofertantul câştigător. Ofertantului declarat câştigător i se va restitui garanţia de participare, pe baza unei cereri, numai după constituirea garanţiei de bună execuţie.
2.8.4 Garanţia de buna execuţie este în cuantum egal cu contravaloarea a 4 chirii lunare (cf. preţului rezultat în urma procedurii de închiriere) şi se va constitui până la data semnării contractului de închiriere.
  2.8.5 Garanţia de buna execuţie se va depune într-un cont de garanţii deschis de ofertant la dispoziţia Spitalului Clinic de Neuropsihiatrie Craiova sau la casieria unităţii (trebuie achitată doar de către ofertantul câştigător).

2.8.6 Garanţia de buna execuţie se va elibera/restitui în cel mult 14 zile de la data expirării perioadei de valabilitate a contractului de închiriere cu condiţia îndeplinirii de către locatar a obligaţiilor asumate prin contract.
2.8.7 în cazul in care locatarul nu-şi îndeplineşte obligaţiile de plată locatorul va reţine locatarului din garanţia de bună execuţie, contravaloarea chiriei nechitate şi contravaloarea daunelor provocate. Acestea vor fi consemnate în procesul verbal de predare-primire încheiat între cele 2 părţi la finalizarea contractului.
Cap. 3 CONDITII DE VALABILITATE PE CARE TREBUIE SĂ LE ÎNDEPLINEASCĂ OFERTELE
3.1.1 Ofertantul are obligaţia de a elabora oferta în conformitate cu prevederile din documentaţia de atribuire.
3.l.2 Ofertele se redactează în limba română, conform legislaţiei române, de către persoane fizice sau juridice.
    3.1.3 Fiecare participant poate depune o singură ofertă, nefiind admise oferte alternative. Fiecare ofertant va declara prin oferta depusă că aceasta este valabilă(/n sensul că îşi menţine oferta) până la finalizarea procedurii de închiriere.
 3.1.4 Riscurile transmiterii ofertei, inclusiv forţa majoră, cad în sarcina ofertantului. Oferta depusă la o altă adresă decât cea a locatorului – Spitalul Clinic Neuropsihiatrie Craiova sau după expirarea datei limită pentru depunere se returnează nedeschisă.
 Ofertantul are obligaţia de a asigura integritatea plicului ce conţine oferta sa, iar organizatorul procedurii are obligaţia de a asigura confidenţialitatea conţinutului ofertelor până la data stabilită pentru deschiderea acestora, locatorul –Spitalul Clinic de Neuropsihiatrie Craiova urmând a lua cunoştinţă de conţinutul respectivelor oferte numai după această dată. Documentele care însoţesc oferta trebuie să fie redactate în limba română.
3.1.5Oferta are caracter obligatoriu, din punct de vedere al conţinutului, pe perioada de valabilitate stabilită de locator.
3.1.6 Durata de valabilitate a ofertelor este pana la data declararii ofertei castigatoare.
-	Sunt considerate oferte valabile ofertele care îndeplinesc criteriile de valabilitate.
-	Criteriile de valabilitate pe care trebuie să le îndeplinească ofertele, precum şi modul de
elaborare şi prezentare, sunt precizate în Documentaţia de atribuire.
-	Sunt considerate neconforme ofertele care nu îndeplinesc criteriile de valabilitate.
3.1.7 Ofertele se depun la sediul Spitalui Clinic Neuropsihiatrie Craiova, în două plicuri închise şi sigilate, netransparente, unul exterior şi unul interior, care vor conţine documentele prevăzute şi care se înregistrează în ordinea primirii lor în registrul „Oferte" precizându-se data şi ora.
3.1.8 Pe plicul exterior se va indica obiectul închirierii pentru care este depusă oferta. Plicul exterior va trebui să conţină:
a) o fişă cu informaţii privind ofertantul şi o declaraţie de participare, semnată de ofertant, fără îngroşări, ştersături sau modificări;
b) acte doveditoare privind calităţile şi capacităţile ofertantului, conform Documentaţiei de atribuire(chitanţa doveditoare a ridicării caietului de sarcini şi a documentaţiei de atribuire);
3.. 1. 9	Pe plicul interior, care conţine oferta financiară propriu-zisa, se înscriu numele sau denumirea
ofertantului, precum şi domiciliul sau sediul social al acestuia, după caz, telefonul şi persoana de contact.

3. 1. 10. 	Pentru desfăşurarea procedurii licitaţiei este obligatorie participarea a cel puţin 3 ofertanţi, iar oferta câştigătoare va putea fi stabilită numai dacă există 3 oferte valabile.
3. 1. 11	Plicurile, închise şi sigilate, se predau comisiei de evaluare la data fixată pentru deschiderea lor,prevăzută în anunţul de licitaţie sau în anunţul negocierii directe, după caz.
După deschiderea plicurilor exterioare în şedinţa publică, comisia de evaluare elimină ofertele care nu conţin totalitatea documentelor şi a datelor prevăzute anterior.
3.1.12  Pentru continuarea desfăşurării procedurii de licitaţie este necesar ca după deschiderea plicurilor exterioare, cel puţin 3 oferte să întrunească condiţiile prevăzute, coroborat cu Documentaţia de atribuire
3.1.13 După analizarea conţinutului plicului exterior, secretarul comisiei de evaluare întocmeşte procesul-verbal în care se va menţiona rezultatul analizei.
3.1.14Deschiderea plicurilor interioare se face numai după semnarea procesului-verbal de către toţi membrii comisiei de evaluare şi de către ofertanţi.
3.1.15 Sunt considerate oferte valabile ofertele care îndeplinesc criteriile de valabilitate prevăzute în Documentaţia de Atribuire.
3.1.16 în urma analizării ofertelor de către comisia de evaluare, pe baza criteriului de atribuire(pretul  cel mai mare), secretarul acesteia întocmeşte un proces-verbal în care menţionează ofertele valabile, ofertele care nu indeplinesc criteriile de valabilitate si motivele excluderii acestora din urmă de la procedura de atribuire. Procesul-verbal se semnează de către toţi membrii comisiei de evaluare şi de către ofertanţii participanţi la şedinţa de deschidere a ofertelor.
3.1..17 Contractul de închiriere va fi încheiat în formă scrisă în limba română, de către Managerul   Spitalului Clinic Neuropsihiatrie Craiova. Conţinutul contractului de închiriere trebuie să respecte prevederile legale. Contractul de închiriere va fi încheiat cu ofertantul a cărui ofertă a fost declarată câştigătoare. Refuzul ofertantului declarat câştigător de a încheia contractul de închiriere atrage pierderea garanţiei depusă pentru participare ia licitaţie. în cazul în care ofertantul declarat câştigător refuză încheierea contractului de concesiune, se poate încheia cu ofertantul de pe locul al II lea, respectiv cu cel de pe locul al III lea, dacă cel de pe locul al II lea refuză de asemenea, continuându-se astfel până la ofertantul clasat pe ultimul loc ai evaluării. Toţi ofertanţii care refuză încheierea contractului vor pierde garanta de participare la procedură.
In situaţia în care nu a fost posibilă finalizarea prin încheierea unui contract licitaţia va fi anulată, iar locatorul - Spitalului Clinic Neuropsihiatrie  Craiova - va relua procedura de licitaţie publică de la etapa publicării anunţului, în condiţiile legii, Caietul de sarcini şi Documentaţia de Atribuire îşi vor păstravalabilitatea.
Cap. 4 ÎNCETAREA CONTRACTULUI DE ÎNCHIRIERE	
(1) încetarea contractului de închiriere poate avea loc în următoarele situaţii:
a) la expirarea duratei stabilite în contractul de închiriere;
b) în cazul în care interesul naţional sau local o impune, prin denunţarea unilaterală de către locator- Spitalului Clinic Neuropsihiatrie Craiova - cu plata unei despăgubiri juste şi prealabile, în sarcina locatorului; în situaţia aceasta, locatorul va notifica de îndată intenţia de a denunţa unilateral contractul de închiriere şi va face menţiune cu privire la motivele ce au determinat această măsură; în cazul   dezacordului părţilor este de competenţa instanţei de judecată;
c) în cazul nerespectarii din culpă a obligaţiilor contractuale de către locator, prin rezilierea unilaterală de către locator, cu plata unei despăgubiri în sarcina locatorului;
d) în cazul nerespectarii din culpă a obligaţiilor contractuale de către locatar, prin rezilierea unilaterală de către locator cu plata unei despăgubiri în sarcina locatarului;
e) prin acordul comun al părţilor;

f) în cazul dispariţiei, dintr-o cauză de forţă majoră, a bunului închiriat sau în cazul imposibilităţii obiective a locatarului de a-l folosi, acesta va notifica de îndată locatorului dispariţia bunului ori imposibilitatea obiectivă de folosire a acestuia, declarând renunţarea la închiriere; locatorul nu va putea fi obligat la plata vreunei despăgubiri pentru prejudiciile suferite de locatar ca urmare a situaţiilor prevăzute   anterior;
g)	alte cauze de încetare a contractului de închiriere, stabilite de părţi prin contractul de închiriere, fără aaduce atingere cauzelor şi condiţiilor reglementate de lege;
h)      în cazul intrării în insolvenţă, în faliment sau a dizolvării pe cale legală a locatarului.
Cap.5 ALTE CERINŢE
5.1 LOCATORUL - Spitalului Clinic Neuropsihiatrie Craiova - are următoarele drepturi şi obligaţii:
a) pe durata contractului de închiriere, are dreptul să inspecteze bunul închiriat, verificând respectarea obligaţiilor asumate de locatar. Verificarea se efectuează numai cu notificarea prealabilă a locatarului şi în condiţiile stabilite în contractul de închiriere;
b) poate modifica unilateral partea reglementară a contractului de închiriere, cu notificarea prealabilă a locatarului, numai în condiţiile prevăzute de alin. a);
c) să predea locatarului bunul închiriat, pe bază de proces-verbal de predare/primire;
d) de a nu tulbura pe locatar, în exerciţiul drepturilor rezultate din contractul de închiriere, în afara cazurilor prevăzute de lege;
e) să notifice locatarului apariţia oricăror împrejurări de natură a afecta drepturile locatarului, în măsura .în care aceste situaţii depind în tot sau în parte de voinţa sa;
f)de a nu ipoteca sau gaja bunul închiriat, acesta aparţinând domeniului public Craiova care este Inalienabil, insesizabil, imprescriptibil. în acest sens acest bun nu poate fi sechestrat sau scos din cirsuitul civic;
g) de a denunţa unilateral contractul de închiriere în condiţiile legale, respectiv la încetarea contractului ce poate avea loc în cazul în care interesul naţional sau local o impune. în această situaţie, va notifica de îndată intenţia de a denunţa unilateral contractul de închiriere şi va face menţiune cu privire la motivele ce au determinat această măsura. Părţile vor stabili cuantumul despăgubirilor datorate locatarului şi modul de plată a acestora. în caz de dezacord, acestea se stabilesc de către tribunalul în a cărui rază teritorială se află sediul locatorului, dacă părţile nu stabilesc altfel.
5 .2   LOCATARUL are următoarele drepturi şi obligaţii;
a) în temeiul contractului de închiriere, locatarul dobândeşte dreptul de a exploata, pe riscul şi pe răspunderea sa, terenul, proprietate publică a municipiului Craiova, care face obiectul contractului, potrivit obiectivelor stabilite de către locator Spitalului Clinic Neuropsihiatrie Craiova;
b) de a folosi şi de a culege fructele bunului ce face obiectul închirierii, potrivit naturii bunului şi scopului stabilit de părţi prin contractul de închiriere;
c) să asigure exploatarea eficace în regim de continuitate si permanenţă a obiectului închirierii, pe cheltuiala sa şi să despăgubească pe locator pentru pagubele produse din culpa sa;
d) să achite chiria la valoarea şi modul stabilit la cap 11.7 din prezentul Caiet de Sarcini şi încontractulde închiriere;
e) să respecte şi va fi direct răspunzător pe toată durata contractului de închiriere de aplicarea normelor legale privind protecţia mediului, protecţia şi paza împotriva incendiilor, a normelor legale privind protecţia muncii, precum şi orice alte obligaţii legale ce rezultă din activitatea pe care o desfăşoară;
f) la expirarea termenului de închiriere este obligat să restituie locatorului, în deplină proprietate, libere de orice sarcini, bunurile de retur;
g) îi este interzis să subînchirieze, să cesioneze sau să se asocieze cu alte persoane fizice sau juridice, sub sancţiunea rezolvirii de drept a contractului, fără somaţie sau punere în întârziere şi fără intervenţia instanţei judecătoreşti (pact comisoriu), locatorul - Spitalului Clinic Neuropsihiatrie Craiova 

h) -având dreptul să dezafecteze terenul inchiriat şi să dispună aducerea acestuia în stare iniţială pe cheltuiala exclusivă a locatarului;
h)   să efectueze şi să menţină curăţenie pe terenul ce face obiectul contractului de închiriere;
i)     să realizeze lucrările de îmbunătăţire ale terenului fără să afecteze cuantumul chiriei;
j)  să îngrijească şi să conserve terenul ca un bun proprietar
k) să utilizeze terenul numai pentru farmacie cu respectarea reglementărilor legislaţiei privind protecţia muncii, prevenirea şistingerea incendiilor şi protecţia mediului, fără a perturba desfăşurarea în condiţii bune a vecinilor alăturaţi;
m)  să obţină toate avizele şi autorizaţiile de funcţionare necesare desfăşurării activităţii sale.

5 .3 Soluţionarea litigiilor
(1) Litigiile de orice fel care apar pe parcursul derulării contractului de închiriere şi care nu se pot soluţiona pe cale amiabilă, vor fi supuse spre soluţionare instanţelor judecătoreşti competente potrivit Legii contenciosului administrativ nr. 554/2004, cu modificările şi completările ulterioare.
(2) Acţiunea în justiţie se introduce la secţia de contencios administrativ a tribunalului în a cărui jurisdicţie se află sediul locatorului. împotriva hotărârii tribunalului se poate declara recurs la secţia de contencios administrativ a Curţii de Apel, conform prevederilor legale.
(3) Pe toată durata închirierii, cele două părţi se vor supune legislaţiei române în vigoare.
6. DISPOZIŢII FINALE
(1) Contractul de închiriere poate fi modificat şi adaptat cu legislaţia în vigoare pe parcursul executării sale, cu acordul părţilor.
(2) Introducerea de clauze contractuale speciale, modificarea sau adaptarea prevederilor contractului de închiriere se poate face numai prin act adiţional încheiat între părţile contractante şi aprobat  prinhotărâre a Consiliului Local al Municipiului Craiova.
(3) Documentele necesare depunerii ofertei sunt stabilite prin Caietul de sarcini şi Documentaţia de Atribuire care se pun la dispoziţia solicitanţilor de către Spitalului Clinic Neuropsihiatrie Craiova în urma unei cereri scrise depuse la secretariat şi a achitării sumei de 50  lei la casieria unităţii. Garanţia de participare la licitaţie este de 1000 lei. Contravaloarea documentaţiei, în sumă de 50lei nu se  restituie.
Data limită pentru depunerea ofertelor este	ora	
Ofertele vor fi deschise la sediul Spitalului Clinic Neuropsihiatrie Craiova, str. Calea Bucuresti , nr.99,
în data de	, ora.....................








PREŞEDINTE DE ŞEDINŢĂ,
Silviu Ionuț DUMITRACHE


